Thomas Häßler

Thomas Häßler (* 30. máj 1966, Berlín) je bývalý nemecký futbalový stredopoliar a v súčasnosti asistent trénera 1. FC Kolín a Nigérie. 

V drese nemeckej reprezentácie vyhral Majstrovstvá sveta 1990 a Euro 96.

 Klubová kariéra 
 1. FC Kolín (1984 – 1990) 
Häßler odohral jeho mládežnícke roky v drese Reinickendorfer Füchse. Svoju profesionálnu kariéru začal v roku 1984 v drese 1. FC Kolín, tímu Bundesligy. Za Kolín odohral šesť úspešných rokov, klubu pomohol k dosiahnutiu druhého miesta v rokoch 1989 a 1990. 

 Juventus (1990-1991), AS Rím (1991 – 1994) 
Krátko po výhre na Majstrovstvách sveta 1990 v Taliansku Häßler prestúpil do Juventusu za 15 miliónov DM. V Turíne odohral jeden rok, než prestúpil do ďalšieho talianskeho klubu, AS Rím za 14 miliónov DM. V drese AS odohral tri sezóny, 88 zápasov, v ktorých strelil 11 gólov.

 Karlsruher SC (1994 – 1998) 
V roku 1994 sa vyjadril, že by sa chcel vrátiť do Bundesligy. Napriek ponukám rôznych veľkoklubov sa rozhodol prijať ponuku klubu Karlsruhe. Prestupová čiastka bola 7 miliónov DM, čo bola najvyššia suma za hráča v histórií klubu. V nasledujúcich troch rokoch sa dokázal klub dostať na vrchné pozície v tabuľke Bundesligy a dosiahol aj dve účasti v Pohári UEFA v sezónach 1996-1997 a 1997-1998.

Aj napriek víťazstvu v Pohári Intertoto v roku 1996, sa Karlsruhe neprebojovalo do Poháru UEFA hoci tiež vyradili jeho bývalý klub AS Rím v druhom kole. V prvom zápase tretieho kola dokázal Häßler streliť v zápase proti Brøndby IF streliť dve góly. Krátko nato sa však prvýkrát v svojej kariéry vážnejšie zranil, keď si zlomil nohu v zápase proti Fortune Düsseldorf. Práve bez Häßlera, svojho kapitána, Karlsruhe vypadlo zo súťaže po prehre v odvete 0-5. Po vyliečení a návrate do zostave vybojoval v drese svojho klubu šieste miesto v sezóne 1996/97. To znamenalo ďalšie kvalifikovanie sa klubu do európskych súťaží. Tentokrát klub vypadol znovu v treťom kole, po prehre s ruským klubom Spartak Moskva.

Na konci sezóny 1997/98 sa klubová situácia zhoršila. Prvýkrát počas svojej kariéry musel Häßler bojovať o záchranu v najvyššej súťaži. Napriek tomu, že v dôležitých posledných troch zápasoch ligy strelil štyri góly Karlsruhe prehralo posledný ligový zápas a zostúpilo do druhej ligy.

 Borussia Dortmund (1998 – 1999) 
Po zostupe Karlruhe sa Häßler stal voľným hráčom. Rozhodol sa podpísať zmluvu s Borussiou Dortmund, víťazom Ligy majstrov z predošlého roku. Pod trénerom Michaelom Skibbem však dostával málo príležitostí, zálohu mužstva vtedy tvoril predovšetkým Andreas Möller a Häßler zostával častejšie na lavičke. Celkovo počas sezóny odohral len 18 zápasov a nikdy neodohral celých 90 minút.

 1860 Mníchov (1999 – 2003) 
Po sklamaní v Dortmunde opustil tento klub a podpísal zmluvu s klubom 1860 Mníchov. Tu sa stal dôležitou súčasťou mužstva a pomohol klubu získať prekvapujúce štvrté miest v Bundelige v roku 2000. Klub opustil v roku 2003.

 SV Salzburg (2003 – 2004) 
V lete 2003 Häßler podpísal ročný kontrakt s rakúskym klubom SV Salzburg.  Tu odohral 19 zápasov a s klubom dosiahol siedme miesto v rakúskej Bundeslige. Po sezóne oznámil ukončenie svojej aktívnej kariéry.

Celkovo počas svojej kariéry odohral 539 zápasov, v ktorých strelil 81 gólov. Dvakrát bol zvolený za Nemeckého futbalistu roka. Hoci je považovaný za jedného z najlepších nemeckých futbalistov v histórií nikdy nevyhral žiaden významný klubový titul. 

 Medzinárodná kariéra 

Za Nemecko Häßler odohral 101 stretnutí v ktorých strelil 11 gólov. Okrem jeho dvoch titulov v národnej úrovni reprezentoval Nemecko aj na MS 1994 a Majstrovstvá sveta vo futbale 1998 a na Eure 92, a Eure 2000. 

Vyhral tiež bronzovú medailu za Západné Nemecko na letnej olympiáde 1988. Bol dominantnou postavou Eura 1992, pričom jeho výkony pripomínali výkony Diega Maradonu z roku 1986. Jeho špecialitou bolo strieľanie gólov z priamych kopov, veľká sila a driblérske schopnosti.

 Medzinárodné góly 

 #  Dátum  Dejisko Oponent  Gól na:  Výsledok  Súťaž 1.  15. november 1989  Müngersdorfer Stadion, Kolín, Nemecko    2-1  2-1  Kvalifikácia na MS 1990 2.  18. december 1991  Ulrich-Haberland-Stadion, Leverkusen, Nemecko    4-0  4-0  Kvalifikácia na Euro 1992 3.  22. apríl 1992  Stadion Eden, Praha, Česko-Slovensko    1-0  1-1  priateľský 4.  12. jún1992  Idrottsparken, Norrköping, Švédsko  SNŠ  1-1  1-1  Euro 1992 5.  21. jún 1992 Råsunda Stadium, Štokholm, Švédsko    1-0  3-2  UEFA Euro 1992 6.  20. december, 1992  Estadio Centenario, Montevideo, Uruguaj    3-0  4-1  priateľský 7.  23. jún1995  Wankdorf Stadium, Bern, Švajčiarsko    1-0  2-1  priateľský 8.  15. november 1995  Olympiastadion, Berlín, Nemecko    2-1  3-1  Kvalifikácia na Euro 1996 9.  9. október 1996  Hrazdan Stadium, Jerevan, Arménsko    1-0  5-1  Kvalifikácia na MS 1998 10.  9. október 1996  Hrazdan Stadium, Jerevan, Arménsko   3-0  5-1  Kvalifikácia na MS 1998 11.  10. september 1997  Westfalenstadion, Dortmund, Nemecko    3-0  4-0  Kvalifikácia na MS 1998

 Úspechy 
 Klubové 

 Pohár UEFA Druhé miesto: 1986
 Bundesliga Druhé miesto: 1989, 1990 
 Coppa Italia Druhé miesto: 1993
 DFB-Pokal Druhé miesto: 1996

 Reprezentácia 

 Majstrovstvá sveta vo futbale: 1990
 Euro 1996
 Euro Druhé miesto: 1992

 Individuálne 
 Nemecký futbalista roka: 1989,1992
 FIFA Futbalista roka: 3. miesto, 1992

 Zdroj 

Kategória:Nemeckí národní futbalisti
Kategória:Nemeckí olympionici
Kategória:Hráči AS Rím
Kategória:Hráči Borussia Dortmund
Kategória:Hráči 1. FC Köln
Kategória:Hráči FC Red Bull Salzburg
Kategória:Hráči TSV 1860 München
Kategória:Hráči Juventus FC
Kategória:Hráči Karlsruher SC
Kategória:Majstri sveta vo futbale
Kategória:Majstri Európy vo futbale
Kategória:Hráči Majstrovstiev sveta vo futbale 1990
Kategória:Hráči Majstrovstiev Európy vo futbale 1992
Kategória:Hráči Majstrovstiev sveta vo futbale 1994
Kategória:Hráči Majstrovstiev Európy vo futbale 1996
Kategória:Hráči Majstrovstiev sveta vo futbale 1998
Kategória:Osobnosti z Berlína